kardosdrur/scandi-wiki huggingface dataset:
Invers funktion

I matematikken er en invers funktion simpelthen en funktion der gør det modsatte af en given funktion.

Notation og definition 

Ved hjælp af sammensatte funktioner skal der for den inverse funktion gælde at  af funktionen  og  af funktionen :

 

De to funktioner ophæver således hinanden og kaldes derfor hinandens inverse. Grafisk spejles de to om linjen .

Den hævede tekst "-1" i f-1 er ikke en eksponent, men en forkortet skrivning af f∘-1, hvor ∘ er sammensætningsoperatoren ∘. Tilsvarende betyder f ²(x) normalt ikke kvadratet på f(x), men derimod f gjort to gange: f∘2(x), f(f(x)). Undtagelser fra dette er der i trigonometrien, hvor sin²(x) sædvandligvis betyder kvadratet på sin(x). For at vise den inverse funktion bruger man derfor ofte forstavelsen arc. I infinitesimalregningen angiver n i f n typisk den n'te afledte af f.

Et eksempel på en funktion og dens inverse er eksponentialfunktionen og logaritmefunktionen:

og

Egenskaber 

 Når en invers funktion eksisterer er den unik

 , for alle reelle x

Metode 

Har man eksempelvis andengradspolynomiet: , vil man kunne finde forskriften for den inverse funktion ved først at ombytte x og y og derefter isolere y:

Der er altså to løsninger, men kun den ene kan anvendes. Det skyldes at spejler man parablen i linjen y=x (for at få den inverse funktion) får man to værdier af y for hver x værdi og det er ikke en funktion. Man må vælge hvilken en af løsningerne man vil bruge. Altså hvilken gren af parablen man vil bruge. Parablen her bliver skåret i to dele af parablens toppunkt.

Tænker man sig som eksempel et trediegradspolynomium kan man få op til tre dele. Hver del modsvarer et stykke af funktionen. Funktionens graf deles op af eventuelle ekstrema.

Se også 
 Multiplikativ invers
 Additiv invers

Funktioner
Purser

Purser er titlen på lederen af forplejningen på at skib eller fly. 
Om bord på fly anvendes titlen kabineleder ligeledes. Oprindeligt har det været purserens opgave at håndtere alle penge ombord. På moderne skibe er en purser en officer med ansvar for alt administration, inklusive skibets last.

Stillinger til søs
Benioffzonen

Benioffzonen (også kaldet Wadati-Benioff-zonen) er et dybt aktivt seismisk område i en subduktionszone. En sådan zone bliver dannet, når den neddykkende lithosfæreplade presses ned i asthenosfæren (ved subduktion). Den er kendetegnet ved stadig dybere jordskælvscentre. Opdagelsen af zonen var en vigtig indikation for kontinentaldriften. Et relevant kendetegn for zonen, er en opvarmning af den subducerede plades materiale (lettere end omgivelsernes!), som langsomt stiger til vejrs og danner vulkaner. Jordskælvcentrene kan nå en dybde af 700 km i Benioffzonen. Zonen blev først opdaget af den amerikanske seismolog Hugo Benioff og hans japanske kollega Kiyoo Wadati.

Referencer 

Geofysik
All England-vindere

All England-vindere kan hentyde til flere artikler:
 All England-vindere (damesingle)
 All England-vindere (herredouble)
 All England-vindere (herresingle)

Vindere
Atommodel

En atommodel er en model til beskrivelse af atomets opbygning. Der findes flere atommodeller:

Bohrs atommodel
Kvantemekanisk atommodel
Broløkke

Flere steder i Danmark er benævnt Broløkke:

 Broløkke (Magleby Sogn) – en bebyggelse, et ejerlav og en hovedgård i Magleby Sogn, Langeland Kommune
 Broløkke (Viby Sogn) – en bebyggelse, et ejerlav og en hovedgård i Viby Sogn, Kerteminde Kommune
Borgerbevægelsen Demokratisk Aktion

Borgerbevægelsen Demokratisk Aktion (pl. Ruch Obywatelski Akcja Demokratyczna, forkortet ROAD) var et polsk politisk parti, der eksisterede 1990–1991. Det blev stiftet på baggrund af splittelse i den Borgerlige Parlamentariske Klub (OKP) og samlede den liberale fløj derfra. I 1991 blev ROAD en del af den Demokratiske Union (UD).

Historie 
I begyndelsen af 1990 opstod en åben konflikt mellem den liberale og konservative fløj inden for OKP, en gruppering der bestod af Sejmmedlemmer fra Borgerkomitéen Solidarność (KOS). Lech Wałęsa, der opmuntrede til konflikten, navngav den krigen på toppen (wojna na górze).

12. maj 1990 dannede den konservative fraktion ledet af Jarosław Kaczyński partiet Centrumalliancen (PC), der havde til hensigt at støtte Wałęsa i det kommende præsidentvalg. Den liberale fraktion, der foretrak daværende premierminister Tadeusz Mazowiecki som præsident, dannede som svar herpå ROAD.

16. juli 1990 i Warszawa blev ROAD's stiftelseserklæring underskrevet, og ved samme lejlighed valgtes Zbigniew Bujak og Władysław Frasyniuk til såkaldte ”landsfuldmægtige” for partiet.

Få uger før ROAD's stiftelse var en konservativ fraktion fra Solidarność-lejren med Aleksander Hall i spidsen brudt ud og havde stiftet partiet den Demokratiske Højrefløjs Forum (FPD). Ved præsidentvalget i november-december 1990, støttede både ROAD og FPD Mazowiecki. Premierministeren led dog nederlag allerede i første valgrunde, hvor han kun opnåede 18 % af stemmerne. Efter megen intern diskussion indgik ROAD i maj 1991 sammen med FPD og andre, der havde støttet Mazowiecki i den Demokratiske Union. Ikke alle partiets medlemmer var tilfredse med denne beslutning, da nogle ønskede en mere socialdemokratisk linje, blandt disse var medstifteren Zbiegniew Bujak, der som følge dannede den Demokratisk-Sociale Bevægelse (RDS).

Fremtrædende medlemmer 
 Jacek Kuroń
 Barbara Labuda
 Bronisław Geremek
 Marek Edelman
 Adam Michnik

Fodnoter 

Etableret i 1990
Ophørt i 1991
Liberale partier
Tidligere politiske partier i Polen
Marek Edelman

Marek Edelman (født 1. januar 1919, 1921 el. 1922 i Homel, Hviderusland, død 2. oktober 2009 i Warszawa) var en polsk samfundsaktivist, kardiolog, tidligere medlem af Frihedsunionens politiske råd. I sine senere år var han medlem af Demokratiske Parti – demokraci.pl.

Kort efter fødslen flyttede forældrene til Warszawa. Under 2. verdenskrig var han medlem af det jødiske arbejderparti Bund og i 1942 medstifter af den Jødiske Kamporganisation.  (ŻOB) Edelman deltog i Ghettooprøret i Warszawa, og efter Mordechaj Anielewicz' død var han den eneste tilbageværende leder af ŻOB under kampene. Han deltog i Warszawaopstanden i 1944. Efter krigen bosatte han sig i 1946 i Łódź, hvor han var æresborger.

I 1998 modtog han Den Hvide Ørns Orden.

Se også 

Tjek fødselsår
Politikere fra Polen
Jøder fra Polen
Aktivister
UCI ProTour 2007

UCI ProTour 2007 er den tredje sæson, hvor UCI arrangerer sin Protour, ProTour-holdene er garanteret en plads og er forpligtet til at stille op i alle ProTour løbene.

Efter flere dopingskandaler de sidste år, sidst med Floyd Landis' positive testosterontest i Tour de France 2006, blev Phonak-holdet opløst, da den nye sponsor iShares bestemte sig for at ikke at gå ind i cykelsporten. Licensen blev givet til Unibet.com-holdet, mens Liberty Seguros-lisensen blev givet til Astana-holdet.

Danilo Di Luca så længe ud til at gå med sejren at vinde sammenlagt, men efter at den italienske olympiske komité udelukkede Di Luca i tre måneder for hans forbindelser til en dopinglæge, bestemte UCI at ekskludere ham fra konkurrencen.

2007 ProTour løb 

*Aflyst pga. sponsormangel

UCI ProTour 2007 point system 

 Hvis rytteren ikke deltager i UCI ProTour, vil pointene ikke blive delt ud.
 De bedste 20 hold får point efter skalaen 20-19-18...-1.
 Holdtidskørsel giver ikke point til rytterene.
 De fem bedste ryttere i hvert land får bonuspoint.

Hold 
UCI ProTour 2007 består af følgende hold:

Resultater

Individuelle point 
Opdateret pr. 20. oktober 2007 (efter Lombardiet Rundt)

240 cykelryttere fik mindst 1 point i UCI ProTour 2007.

Tidligere ledere 

 Danilo Di Luca blev ekskluderet efter at den italienske olympiske komité udelukkede ham fra alle konkurrencer i tre måneder.

Holdkonkurrencen 
Opdateret pr. 20. oktober 2007

Nationkonkurrencen 
Opdateret pr. 20. oktober 2007 

 Ryttere fra 30 nationer fik mindst et point

Cykelløb i 2007
Henrik Skovgaard

Henrik Skovgaard (født 1963) er dansk journalist og tv-vært. 

Henrik Skovgaard blev født på Nordvestfyn i 1963. Han blev uddannet fra Danmarks Journalisthøjskole i 1988, hvorefter han var ansat på TV-Fredericia/TV-Trekanten 1988 – 1997 som vært, reporter og nyhedschef. Fra 1997 til 1999 ansat på TV 2/Fyn som reporter og vært. Fra februar 1999 ansat som Nyhedsvært på TV 2 på morgenfladen, hvorfra han i sommeren 2007 blev udlånt til den nye kanal TV 2 Sport, som vært frem til september. Gift med journalist Anne Kruse Brødsgaard – har sammen en datter. Tilhænger af fodboldklubben OB. I dag  arbejder han som studievært på regionalkanalen TV Syd i Kolding.

Journalister fra Danmark
Tv-værter fra Danmark
Ansatte ved TV 2
Vladimir Karpets

Vladimir Aleksandrovitj Karpets (), født 20. september 1980 i St. Petersborg) er en russisk tidligere cykelrytter.

Han debuterede som professionel cykelrytter i 2001 for holdet Itera, og gik i 2003 til Banesto, som siden ændrede navn til Caisse d'Epargne.

Sejre 
 2004 : 13. plads i Tour de France 2004
 2004 : Vinder af ungdomstrøjen i Tour de France
 2004 : Vinder af Vuelta a La Rioja (i Spanien)
 2005 : 7. plads i Giro d'Italia 2005
 2007 : Vinder af Katalonien Rundt
 2007 : Vinder af Tour de Suisse
 2009 : 11. plads i Tour de France 2009

Referencer

Eksterne henvisninger 

Mandlige cykelryttere fra Rusland
Personer fra Sankt Petersborg
Georg Carl Bohlmann

Georg Carl Bohlmann (8. april 1838 – 15. februar 1920) var en dansk musiklærer, musikdirektør, organist og komponist.

Faderen, tobaksfabrikant Reinhard Georg Carl Bohlmann indvandrede 1836 til København fra Bremen hvor bedstefaderen havde været musiker. Georg Carl Bohlmann fik sin musikalske uddannelse i Bremen, hvor han opholdt sig fra 1851-1859 og modtog undervisning af kapelmester Carl Heinemann. Efter at være vendt tilbage til København virkede han dels som musiklærer og arrangør, dels som musikdirektør ved teatre.

I 1865 fik han Det anckerske Legat efter at have foretaget en række vellykkede instrumentationer af andres arbejder. 1872-1876 var han organist i Svendborg, men flyttede derefter tilbage til København og genoptog sit tidligere virke især som lærer i teori og instrumentation. Han var i perioder musikdirektør på Odense Teater, Hotel Marienlyst og fra 1887 ved Dagmarteatret. Men han arrangerede andres musik og komponerede også en række større og mindre kompositioner, hvoriblandt kan nævnes: Vikingefærd (koncertouverture, opført i Gewandhaus i Leipzig), 2 symfonier, flere ouverturer, koncertstykker for violin og andre instrumenter, en koncerterende strygekvartet og en mængde mindre numre.

Fra 1887 fik han en årlig ydelse fra staten, og Den Raben-Levetzauske Fond bevilgede ham en sum til udgivelse af instrumentationseksempler. Fra 1892-1920 var hen organist ved Københavns begravelsesvæsen.

Kilder m.m. 
 Dansk biografisk leksikon 1905
 Salmonsens leksikon 2. udgave
 Trykte noder med egne værker og arrangementer i Det kgl. Bibliotek
 Manuskripter med egne værker og arrangementer i Det kgl. Bibliotek

Eksterne henvisninger 

Komponister fra Danmark
Organister fra Danmark
Romantikkens komponister
Kunstnere på finansloven (afdøde)
Danskere i 1800-tallet
Danskere i 1900-tallet
Personer i Kraks Blå Bog (afdøde)
Radikale Venstre (1878)

Det Radikale Venstre, også kaldt Folketingets Venstre, var et politisk parti, der opstod i 1878, og som første gang gik i opløsning i 1884. Den endelige opløsning fandt sted i 1890'erne.

Baggrund for partiet
Ved valget i 1872 havde Det forenede Venstre fået 53 af Folketingets 102 mandater. 
Fra 1873 voksede modsætningerne i partiet. Den radikale fløj ønskede, at der skulle sættes hårdt mod hårdt overfor de konservative regeringer, mens den moderate fløj ville forhandle. 

I 1873 stemte 17 moderate for finansloven, mens resten af Venstre stemte imod. 

I 1875 sluttede 30 medlemmer af Venstre forlig med regeringen, mens 22 mest radikale venstremænd gik imod. Dette forlig banede vejen for J.B.S. Estrups overtagelse af magten. 

I 1876 fik Det Forenede Venstre 71 mandater. I foråret 1878 blev Christen Berg afsat som finansudvalgets ordfører og samtidigt fjernet fra partiets bestyrelse. Derefter indgik partiets moderate fløj et finanslovsforlig med Estrup, der var konseilspræsident og finansminister. Dette førte til, at Berg og Viggo Hørup forlod partiet.

Partiets oprettelse
Efter deres udtræden dannede Berg og Hørup Det Radikale Venstre, der efterhånden voksede til 30 medlemmer, mens de øvrige 40 mere moderate folketingsmedlemmer fra Det Forenede Venstre dannede Det Forhandlende Venstre. I 1880 sluttede Edvard Brandes sig til det radikale parti.  
Partiets synspunkter blev forfægtet af Morgenbladet i København og af De Bergske Blade i provinsen.

Valgresultater
Ved valgene fik partiet følgende resultater:
3. januar 1879: 35 mandater. 
24. maj 1881: 29 mandater. 
26. juli 1881: 31 mandater. 
25. juni 1884: 46 mandater. 
 Januar 1887: Opstillede hos Folketingets og Rigsdagens Venstre
 Januar 1890: ca. 30 mandater.

Partiets opløsning
I september 1883 bragte Morgenbladet en artikel af Edvard Brandes i anledning af hundredårsfesten for N.F.S. Grundtvigs fødsel. Artiklen fik modsætningerne på bladet og i partiet til at blusse op. I december udtrådte Hørup og Brandes af bladets redaktion, hvorefter Berg selv drev Morgenbladet videre. I september året efter begyndte Hørup og Brandes, at udgive dagbladet Politiken.

I november 1884 blev Det Radikale Venstre delt i Det Europæiske Venstre under ledelse af Hørup og Det Rene Venstre under ledelse af Berg. 

I slutningen af 1886 blev hele Venstre (både de radikale og moderate medlemmer) forenede i Folketingets og Rigsdagens Venstre. Modsætningerne mellem partiets forskellige bestanddele bestod fortsat, og efter få år var partiet igen opløst i stridende fraktioner.  

Omkring 1890 var det radikale parti kortvarigt genforenet, men blev hurtigt delt i sine to fraktioner igen. Efter valget i 1895 indtrådte begge fraktioner i Venstrereformpartiet.

Venstre
Etableret i 1878
Tidligere politiske partier i Danmark

sv:Radikale Venstre (1878)
Erik Jensen

Erik Jensen kan dække over flere personer:
 Erik Jensen (Krabbe) – (død 1376) biskop i Odense
 Erik Jensen (maler) – (1883-1974) dansk maler
 Erik Jensen (arkitekt) – (1894–1986) – en dansk arkitekt
 Erik Jensen (biskop) – (1906–1975) en dansk biskop og kgl. konfessionarius
 Erik Flensted-Jensen – (1908–1993) grundlægger og leder af Danish Gym Team
 Erik Jensen (bokser) – (1921–1987) dansk professionel letsværvægts- og sværvægtsbokser
 Erik Aalbæk Jensen – (1923–1997) dansk forfatter
 Erik Jensen (fodboldspiller) – (født 1932) dansk fodboldspiller
 Erik Jensen (rektor) – (født 1937) Duborg-Skolen i Flensborg
 Erik Jensen (journalist) – (født 1960) dansk journalist og anmelder
 Erik Sidenius Jensen – (1962-) dansk atlet
 Erik Jensen (politiker) - (født 1975) grønlandsk politiker
Trio van Gogh

Trio van Gogh er en dansk komedieserie i form af en opdigtet og satirisk udgave af et dokumentarprogram, produceret af Danmarks Radios ungdomsafdeling i 2007. Programmet følger den klassiske trio med det noget tvivlsomme navn, "Trio van Gogh", på deres vej til succes i musikverdenen. Seriens ti afsnit er skrevet af Esben Pretzmann og Rune Tolsgaard, der også står bag bl.a. Drengene fra Angora (2004) og Teatret ved Ringvejen (2006).

Trioen, der har Anette (Mia Lyhne) i front på tværfløjte, tæller også Den Erik (Hjalte Flagstad) på cello og ungarske Miklos (Brian Lykke) på violin, og de kommer oprindelig fra en klassisk musikalsk baggrund, men er inden seriens start gået over til at spille deres egne versioner af danske pophits, da der efter deres udsagn ikke var tilstrækkelig efterspørgsel efter klassisk musik. Det er bl.a. Jacob Haugaards "Haveje" og Shu-bi-duas "Sexchikane", der bliver udsat for tværfløjte, cello og violin i trioens noget komiske arrangementer.

Medvirkende 

 Anette Lauritsen – Mia Lyhne
 Erik Trier – Hjalte Flagstad
 Miklos Raboszki – Brian Lykke

Eksterne henvisninger 
 DRs side om Trio van Gogh 
 

DR-serier
Humorprogrammer fra Danmark
Danske tv-serier fra 2000'erne
UCI ProTour 2006

UCI ProTour 2006 var den anden udgave af den internationale cykelforbunds (UCI) ProTour-system, der ProTour-holdene er garanteret, og forpligtet til, deltagelse i løbene som hører under ProTour-serien. 

Optakten til ProTour 2006 var præget af uenighed mellem lederne af Grand Tour-løbene og UCI, hvor de tre store etappeløb oprindelig ikke skulle være en del af ProTour-serien i 2006.

Cykelløb i UCI ProTour 2006

Individuelle resultater

Eksterne links 
Officiel hjemmeside

Cykelløb i 2006
2006
Byparken (Svendborg)

Byparken er en vej og et boligområde beliggende i den østlige del af Svendborg, Danmark.

En stor del af befolkningen er af anden etnisk herkomst end dansk. For alle aldersgrupper findes der forskellige aktiviteter i området – fra pensionister til små børn. Der er også en stor fodboldbane på stedet.

Byparken bliver også kaldt for Hømarken, men Hømarken dækker dog et lidt større areal end selve Byparken.

Bydele i Svendborg
Holger Roed

Holger Peter Roed (født 2. november 1846 i København, død 20. februar 1874 på herregården Iselingen) var en dansk maler, søn af maleren Jørgen Roed.

Opvokset i et livligt kunstnerhjem og ligesom søsteren, Helene Nyblom, med en sprudlende begavelse som arv efter moderen trådte han med gode forkundskaber 1861 ind i Akademiets Skoler, blev 1862 elev af Modelskolen, vandt 1864 den mindre sølvmedalje og fik 1866 afgangsbevis som maler. I 1868 blev den mindre og i 1870 den store guldmedalje tilkendt ham, henholdsvis for Den fortabte Søn og for Optrin af Syndfloden. Begge er efter hans død skænket Akademiet og findes i udstillingsbygningens forhal. I 1870-72 var han derpå udenlands med Akademiets store rejsestipendium og opholdt sig fortrinsvis i Rom og Neapel. Foruden sine skolearbejder nåede han kun at få udstillet Udsigt fra Knippelsbro og Portræt af en ung Musiker. Men hans mapper var svulmende fulde af udkast og studier. Et ufuldendt større billede, «Et Jagtparti», gjorde faderen senere færdigt. Roed var tilsyneladende en livsglad og kraftig yngling og nød med friskhed og lyst sin udenlandsrejse, kun undertiden trykket af, at hans store modtagsomhed ligesom hæmmede hans frembringelsesevne. Mod slutningen af rejsen følte han sig syg, tog tidligere hjem end bestemt, forsøgte ved et landligt ophold at styrke sit helbred, men sygnede dog hen, indtil en underlivsbetændelse bortrev ham under et ophold på herregården Iselingen 20. februar 1874. Julius Lange satte ham et smukt minde i et lille skrift, der tjente som vejledning ved en udstilling af hans efterladte arbejder.

Eksterne henvisninger 
 
 

Malere fra Danmark
Danskere i 1800-tallet
Personer i Dansk Biografisk Leksikon
Personer fra København
Rumlestriber

Rumlestriber eller rumleriller er enten forhøjede striber på vejbanen eller fordybninger i vejbanen.

Formålet med brugen af rumlestriber er at stimulere bilisternes opmærksomhed ved brug af lyd og vibrationer. 

Rumlestriber bruges både i selve køresporet, langs kørebanens kantlinjer og midtlinjer.

Rumlestriber på tværs af selve køresporet anvendes typisk på steder, hvor bilisterne skal ned i hastighed. Det vil sige ved indkørsel til en by fra åbent land, op til stopsignaler ved kryds uden for byer og lignende.

Forhøjede rumlestriber udføres enten som termoplast, der ved opvarmning påklistres kørebanen, eller i form af påsatte forhøjede elementer af anden art.

Formtrykte rumlestriber laves i den varme asfalt under udlægning af slidlag før det køler ned. De formes ved brug af en tromle forsynet med en bjælke, der presses ned i den bløde overflade. 

Nedfræsede rumlestriber eller rumleriller skæres ned i den eksisterende vejbelægning ved brug af en roterende tromle forsynet med skærehoved. Udskæringerne placeres vinkelret på køreretningen.

Vejens udstyr
UCI ProTour 2005

UCI ProTour 2005 var den første udgave af det internationale cykelforbunds UCI ProTour.

Cykelløb i UCI ProTour 2005

Individuelle resultater

Eksterne links 
 Officiel hjemmeside 

Cykelløb i 2005
2005
Happy Tree Friends

Happy Tree Friends er en flash animations kortfilmsserie skabt af Kenn Navarro, Aubrey Ankrum og Rhode Montijo for det amerikanske tegnefilmselskab Mondo Mini Shows. Serien handler om en gruppe antropomorfe skovdyr, der i modsætning til deres nuttede personlighed, hver gang ender man at lide en ekstrem voldelig død. Seriens officielle hjemmeside fraråder stærkt, at børn ser med.

Serien er bedst kendt for dens episoder, der begynder fredeligt med dyrene, der lever deres liv som normalt, men en pludselig begivenhed forårsaget uforvarende (nogle gange med vilje) af et andet dyr fører til, at mange af karaktererne udsættes for ekstrem og grusom grafisk vold og lider en brutal død. Hver episode handler om, hvordan karaktererne lider under ulykkelig eller bevidst påført smerte, mord eller lemlæstelse.

Ideen til serien blev skabt, da en af seriens skabere, Rhode Montijo, tegnede en karakter på et stykke papir, som senere skulle blive Shifty. Derefter tegnede han en gul kanin, der lignede lidt Cuddles, og skrev "Resistance is futile" under den. Rhode hængte tegningen op ved sit skrivebord, så andre kunne se hans idé, og efterhånden blev idéen præsenteret for og accepteret af Mondo Medias ledelse.

Programmets karakterer

Alle karaktererne er antropomorfe skovdyr, og de har alle (med undtagelse af Lumpy, Sniffles og Buddhist Monkey) to forreste hjørnetænder og hjerteformede næser. I de tidlige afsnit opførte de fleste af karaktererne sig som børn, der legede barnlige lege. Men som serien skred frem, blev alderskonceptet droppet, og nu opfører karaktererne sig både som børn, teenagere og voksne i forskellige afsnit. De eneste karakterer, der ikke påvirkes af dette koncept, er Pop og Cub, der altid opfører sig som henholdsvis en voksen og et barn, samt karakterer, hvis roller normalt ikke påvirkes af alder, såsom Splendid eller Cro-Marmot.

I begyndelsen af hvert afsnit er karaktererne typisk i hverdagssituationer. Disse situationer eskalerer dog altid til vold og uundgåelige dødsfald for de involverede og/eller "uskyldige" tilskuere, primært på grund af meget uheldige og overraskende ulykker med ellers uskadelige redskaber. Nogle af karaktererne har mentale lidelser, som f.eks. Flippy, der lider af PTSD fra en krig og forvandles til en morder i visse situationer (f.eks. når balloner springer, hvilket lyder som skud for ham).

De fleste karakterer vender dog altid tilbage til næste afsnit, i live og uskadte.

Eksterne henvisninger
Officiel Happy Tree Friends Hjemmeside
Mondo Minishows Officiel Site
The official Happy Tree Friends forum 
Uofficiel Happy Tree Friends Hjemmeside

Amerikanske tv-serier fra 1990'erne
Amerikanske tv-serier fra 2000'erne
Amerikanske tv-serier fra 2010'erne
Virale videoer